Αξιολόγηση του άλγους στην Ιδιοπαθή Νόσο του Parkinson με τη χρήση της κλίμακας King´s Parkinson’s Pain Scale σε δύο περιοχές της Ελλάδας - Μία συγχρονική επιδημιολογική μελέτη
Creators: name: Πάκου, Κωνσταντίνα Σωτηρίου
Publisher: name: Aristotle University of Thessaloniki
Year: 2022
Subjects: Νόσος του Parkinson
Πόνος
KPPS
Parkinson's Disease
Pain

description: Ο πόνος στη Νόσο του Parkinson αποτελεί ένα συχνό μη κινητικό σύμπτωμα. Ωστόσο, υποεκτιμάται γιατί δίνεται περισσότερη σημασία στα κινητικά συμπτώματα της νόσου. Σκοπός της συγκεκριμένης μελέτης είναι να αναδείξει τη σημασία της έγκαιρης αναγνώρισης του πόνου στη Νόσο του Parkinson, να περιγράψει τους βασικούς τύπους πόνου που συναντώνται στη νόσο και τους παθοφυσιολογικούς μηχανισμούς. Στα πλαίσια αυτά, για την παρούσα έρευνα χρησιμοποιήθηκε η κλίμακα King’s Parkinson’s Pain Scale, καθώς είναι ειδική για τη Νόσο του Parkinson, καθορίζει τη συχνότητα, τη σοβαρότητα και ταξινομεί τον πόνο σε 7 υποκατηγορίες. Για το σκοπό, αυτό συλλέχθηκαν 48 άτομα με Νόσο του Parkinson και 24 άτομα χωρίς Νόσο του Parkinson από περιοχές της Ηπείρου και της Θεσσαλονίκης. Τα δεδομένα επεξεργάστηκαν με περιγραφική και επαγωγική στατιστική. Έγινε έλεγχος αξιοπιστίας κατά Cronbach alpha με αποτέλεσμα 0,876, που κρίνεται ως πολύ καλός δείκτης αξιοπιστίας, καθώς και έλεγχος εγκυρότητας με το δείκτη ΚΜΟ που ήταν 0,803 και κρίνεται ικανοποιητικός. Τα αποτελέσματα που προέκυψαν δείχνουν ότι υπάρχει στατιστικά σημαντική διαφορά στη συνολική βαθμολογία της KPPS μεταξύ ασθενών με Νόσο του Parkinson, M.T. 26,6 (±16,43) και του δείγματος ελέγχου, Μ.Τ. (8,33 (±4,44), καθώς και ότι υπάρχει στατιστικά σημαντική συσχέτιση (p-value&lt;0,05) μεταξύ της συνολικής βαθμολογίας της KPPS με τη διάρκεια νόσου και την αγωγή σύμφωνα με τον κανόνα LEDD (Levodopa Equivalent Daily Dose). Αντίθετα, δε βρέθηκε συσχέτιση της συνολικής βαθμολογίας με την ηλικία και την ηλικία έναρξης της Νόσου του Parkinson. Τα ευρήματα αυτά επιβεβαιώνονται και από την πρωτότυπη βρετανική μελέτη, στην οποία βρέθηκε στατιστικά σημαντική διαφορά στη συνολική βαθμολογία της KPPS μεταξύ ασθενών με Νόσο του Parkinson, Μ.Τ. 25.19 (±22.14) και του δείγματος ελέγχου με Μ.Τ. 9.34 (±12.58).
description: Pain is a common non-motor symptom in Parkinson's Disease. However, it is underestimated, because clinicians often regard pain as peripheral to that of the motor symptoms. The purpose of this study is to highlight the importance of early recognition of pain and describe the main types of pain in Parkinson's disease and their pathophysiological mechanisms. The King’s Parkinson Pain Scale was used for this study, as it is specific for Parkinson's Disease, it determines its frequency and severity and classifies pain into 7 subcategories. For this purpose, 48 people with Parkinson's disease and 24 people without Parkinson's disease were collected from areas of Epirus and Thessaloniki. Data were processed by descriptive and inductive statistics. The Cronbach alpha reliability test yielded 0.876, a very good reliability index. The validity test with the KMO index yielded 0.803, which is considered satisfactory. The results show that there is a statistically significant difference in the overall KPPS score between patients with Parkinson's Disease, M.V. 26,6 (±16,43) and the control group, M.V. (8,33 (±4,44), as well as that there is a statistically significant correlation (p-value &lt;0.05) between overall KPPS score and disease duration and treatment according to the LEDD (Levodopa EquivalentDaily Dose) rule. In contrast, no correlation was found between the overall score and the age of patients and the age of onset of Parkinson's Disease. These findings are confirmed by the original British study, in which a statistically significant difference was found in the overall KPPS score between patients with Parkinson's Disease, M.V. 25.19 (±22.14) and the control sample with M.V. 9.34 (±12.58).